
הצעת חוק לתיקון פקודת הנזיקין (מס' 10)
(אחריות עובדי הציבור), התשס"ה-2005


היו"ר מיכאל איתן:

הצעת חוק לתיקון פקודת הנזיקין (מס' 10) (אחריות עובדי הציבור), התשס"ה-2005. אנחנו מדברים על מצב שבו תהיה חלוקה של אחריות של המדינה ושל עובדי המדינה. לאחר דיונים די ממושכים הגענו לנוסח מוסכם. אני מבקש להביא אותו להצבעה בקריאה שנייה ושלישית. 

רשף חן:

המצב הוא שאפשר להגיש נגד עובד הציבור תובענה רק אם זה נעשה בשוויון נפש או בכוונה.

היו"ר מיכאל איתן:

        מצד אחד אנחנו רוצים למנוע מצב שיאיימו על פקידי ציבור, ומצד שני לא ליצור מצב שתהיה הפקרות, כלומר שהפקידים יוכלו להתעלל באזרחים כי הם יקבלו חסינות . היו על זה הרבה מאוד דיונים. הקו שהגענו הוא מאוד עדין ונכון.  אמרנו שהאדם, שנוהג בשוויון נפש לגבי תוצאות שליליות שהוא יגרום, יהיה אחראי. לקחנו את המושג של הפזיזות הפלילית. אמרנו שאם זה מעשה רשלנות גרידא, בלי כוונה מינימאלית אנחנו עדיין שמים אותו תחת חסות המדינה, אבל אם זה מצב שבו בן אדם אומר שהוא לא חותם על הרשיון, והוא יודע שהוא יגרום לנזק של 100 טון פירות שיתקלקל, אז אומרים לו "אדוני, ידעת שאתה הולך לגרום נזק אז תהיה אחראי". 

רשף חן:

        למה עובד המדינה לא אחראי על הרשלנות כלפי המדינה?

היו"ר מיכאל איתן:

       זה לא שייך.

מרב ישראלי:

       יש הוראה לגבי רשלנות חמורה. כלפי צד ג' הוא לא אחראי, אלא אם כן הוא פעל בכוונה או בשוויון נפש. אם הוא התרשל כלפי המדינה גם לגבי נזק שהוא גרם לה וגם לגבי שיפוי, זה כמו ביטוח מקצועי.

רשף חן:

       זאת אומרת, המדינה נותנת לו ביטוח.

מרב ישראלי:

      בדיוק.








היו"ר מיכאל איתן:

       ברשלנות חמורה היא חוזרת אליו והוא ישלם. מי בעד העברת החוק?

ה צ ב ע ה
בעד – פה אחד
אושר

       תודה רבה, הישיבה נעולה.

הישיבה ננעלה בשעה 13:20
